Source: http://docplayer.fi/105862-Selvinpain-olosta-tulee-hyva-fiilis-paihdeongelmaisten-vankien-voimaantuminen.html
Timestamp: 2018-03-21 07:40:32+00:00
Document Index: 20482607

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

SELVINPÄIN OLOSTA TULEE HYVÄ FIILIS Päihdeongelmaisten vankien voimaantuminen - PDF
Download "SELVINPÄIN OLOSTA TULEE HYVÄ FIILIS Päihdeongelmaisten vankien voimaantuminen"
1 Rikosseuraamusviraston julkaisuja 3/2005 SELVINPÄIN OLOSTA TULEE HYVÄ FIILIS Päihdeongelmaisten vankien voimaantuminen Vuokko Karsikas
2 Rikosseuraamusviraston julkaisuja 3/2005 SELVINPÄIN OLOSTA TULEE HYVÄ FIILIS Päihdeongelmaisten vankien voimaantuminen Vuokko Karsikas 1
3 Julkaisusarjan kannen suunnittelu: Marko von Konow Kannen kuva: Paula Grönlund Julkaisun taitto: Tiina Hestad ISSN ISBN X nid. ISBN pdf Vammalan Kirjapaino Oy, Vammala
4 Kuvailulehti Julkaisija: Tekijät: Rikosseuraamusvirasto Vuokko Karsikas Julkaisu: Selvinpäin olosta tulee hyvä fiilis. Päihdeongelmaisten vankien voimaantuminen Tiivistelmä Tutkimus perustuu Vuokko Karsikkaan Kuntouttavan sosiaalityön ammatilliseen lisensiaatintutkimukseen, joka tarkastettiin Helsingin yliopiston Yhteiskuntapolitiikan laitoksella ja hyväksyttiin Valtiotieteellisen tiedekunnan kokouksessa Vankeinhoidon odotetaan vaikuttavan uusintarikollisuuden vähentymiseen. Tätä varten vankeinhoidossa on kuntouttavaa toimintaa, jonka kautta vankien edellytyksiä rikoksettomaan elämään pyritään lisäämään. Tutkimuksen tarkoituksena on selvittää erityisesti päihdeongelmaisten vankien kuntoutumista ja sen edellytyksiä yksilö- ja yhteisötasolla sekä yhteiskunnallisena kysymyksenä käyttäen teoreettisena avainkäsitteenä voimaantumista (empowerment). Voimaantuminen antaa mahdollisuuden arvioida yksilöiden muutosprosessia ja vankeinhoidon mahdollisuuksia vaikuttaa päihde- ja rikoskierteestä irtautumiseen. Tutkimus kattaa ulkopuoliseen kuntoutuslaitokseen, Silta- Valmennusyhdistykseen, sijoitettujen vankien kuntoutusprosessin alkaen vankilasta heidän vapautumisvaiheeseensa saakka. Silta-Valmennusyhdistys on lainrikkojien kuntoutukseen ja koulutukseen erikoistunut yksikkö. Tutkimus on luonteeltaan kvalitatiivinen. Primääriaineisto koostuu 13 Silta-Valmennusyhdistykseen rangaistuksen aikana sijoitetun vangin teemahaastattelusta ja sekundääriaineisto kuuden yhdistyksen työntekijän haastattelusta sekä asiakirjatiedoista. Haastatteluaineiston analysointi on toteutettu aineistolähtöisesti hermeneuttis-fenomenologisella tutkimusotteella. Tutkimuskysymykset liittyvät päihde- ja rikoskierteestä irtautumiseen ja kuntoutuksen merkitykseen voimaantumisprosessissa. Vangin voimaantumista tarkastellaan fyysiseltä, psyykkiseltä ja sosiaaliselta kannalta. Keskeisiä näkökulmia tulosten analysoinnissa on voimaantumisen rinnalla motivoituminen päihde- ja rikoskierteestä irtautumiseen, riippuvuuden voittaminen, sosiaalinen tuki ja yhteisöhoidon periaatteet. Vankien haastatteluista voi päätellä heidän viettäneen päihdekeskeistä elämää ennen vankilaan tuloaan, mikä oli vienyt heidän elämänsä kaaokseen. Silta-Valmennuksen työntekijöiden haastattelut paljastivat puutteita kuntoutujien sosiaalisissa taidoissa marginaalissa elämisen vuoksi. Tutkimuksessa olen vankien haastatteluiden perusteella todennut heidän voimaantumisensa alkaneen siitä, kun he alkoivat huomata päihteiden kielteisten vaikutusten ylittävän hyvät vaikutukset ja haluta muutosta elämäänsä. Kuntoutus lisäsi heidän muutosmotivaatiotaan ja vaikutti voimaannuttavasti fyysisellä, psyykkisellä ja sosiaalisella tasolla. Vankilan päihdekuntoutus auttoi tutkittavia päihteiden käytön katkaisemisessa, aukaisi silmät näkemään oma tilanne ja lisäsi motivoituneisuutta päihteettömänä elämiseen. Vankilaympäristö ei kuitenkaan aina tukenut heidän kuntoutumistaan, mikä edellyttää päihteetöntä, turvallista ja arvostavaa ilmapiiriä sekä ihmisen tarpeiden kuuntelemista ja kuntoutumista palvelevaa ympäristöä ja toimintoja. Silta-Valmennusyhdistys tarjosi kuntoutujille pehmeän laskun siviiliin, mihin sisältyy päihteettömässä elämässä tarvittavien taitojen oppimista, asioidensa kuntoon saattamista ja totuttelua turvallisessa ympäristössä ulkopuolisen yhteiskunnan vaatimuksiin. Silta- Valmennuksessa mahdollistui myös uuden identiteetin omaksuminen vangin identiteetin tilalle. Myös yhdistyksen työntekijät näkivät merkkejä tutkittavien voimaantumisprosessin alkamisesta. Tutkittavat olivat Silta-Valmennuksessa yleensä parista kuukaudesta noin puoleen vuoteen ennen vapautumistaan. Useimpien kuntoutusjakso toteutui suunnitelmien mukaisesti, mutta neljällä se keskeytyi päihteiden käytön vuoksi ja heidät palautettiin vankilaan. Noin puolet tutkittavista aikoi jatkaa Silta-Valmennuksessa vapauduttuaan 3
5 joko tukiasunnossa ja/tai koulutuksessa tai työharjoittelussa seuraavana vaiheena kuntoutuspolkua. Tulosten perusteella tärkeimpänä selviytymiskeinona siviilissä monille tutkittaville oli suhteiden katkaisu huumekavereihin, koska ilman sitä heidän on vaikeaa pysyä päihteettöminä ja tekemättä rikoksia. Huumekavereiden tilalle tutkittavat yrittivät löytää uutta sosiaalista verkostoa. He odottivat myös sosiaalista tukea omaisilta ja muilta läheisiltä. Irtautuminen päihde- ja rikoskierteestä ei riipu pelkästään ihmisten omasta halusta, vaan se edellyttää myös heidän moninaisten palvelutarpeidensa huomioon ottamista yhteiskunnan palveluissa. Jotta tämä voi käytännössä toteutua, tulee löytää sellaiset rakenteelliset ratkaisut, jotka takaavat vankilassa olleiden sijoittumismahdollisuuden yhteiskuntaan. Avainsanat: Vangit, päihdeongelmat, voimaantuminen, empowerment, sosiaalinen kuntoutus, vankeinhoito, vapautuminen Sarjan nimi: ISBN: ISSN: Rikosseuraamusviraston julkaisuja X Sivumäärä: Kieli: Kustantaja: Jakaja: 175 Suomi Rikosseuraamusvirasto Rikosseuraamusvirasto 4
6 Presentationsblad Utgivare: Författare: Brottspåföljdsverket Vuokko Karsikas Publikation: Det känns bra att vara nykter. När fångar med missbruksproblem återfår handlingskraft Sammanfattning Undersökningen grundar sig på Vuokko Karsikas fackmässiga licentiatavhandling i rehabiliterande socialt arbete. Avhandlingen granskades den 27 maj 2005 vid institutionen för socialpolitik i Helsingfors universitet och godkändes på den statsvetenskapliga fakultetens möte den 14 september Fångvården förväntas reducera återfallsbrottsligheten. Därför ordnar den rehabiliterande verksamhet som skall öka fångarnas möjligheter att föra ett liv utan kriminalitet. Syftet med forskningen är att utreda villkoren för rehabilitering av fångar med missbruksproblem på individuell nivå och i vårdgemenskap samt som samhällelig fråga. Det viktigaste teoretiska begreppet är empowerment. Begreppet gör det möjligt att utvärdera förändringsprocessen hos individerna och fångvårdens möjligheter att påverka frigörelsen från den onda cirkeln av missbruk och kriminalitet. Undersökningen omfattar rehabiliteringsprocessen hos de fångar som placerats på en utomstående rehabiliteringsanstalt, Silta-Valmennusyhdistys, och täcker tiden från intagningen till frigivandet. Silta- Valmennusyhdistys är en enhet som är specialiserad på rehabilitering och utbildning av lagöverträdare. Undersökningens karaktär är kvalitativ. Primärmaterialet består av tematiska intervjuer med tretton intagna som under strafftiden placerats på Silta-Valmennusyhdistys. Sekundärmaterialet består av intervjuer med sex medarbetare i Silta-Valmennusyhdistys och av dokumentärt material. Analysen av materialet från intervjuerna har genomförts med en hermeneutisk-fenomenologisk forskningsmetod och med en materialspecifik utgångspunkt. Frågeställningen i undersökningen är sammankopplad med frigörelsen från den onda cirkeln av missbruk och kriminalitet och med betydelsen av rehabilitering i empowermentprocessen. Fångarnas empowerment granskas från fysisk, psykisk och social synpunkt. Andra viktiga perspektiv i analysen av resultaten är motivationen för frigörelse från droger och kriminalitet, övervinnandet av beroendet, det sociala stödet och principerna om samfundsvård. Av intervjuerna med fångarna kan slutsatsen dras att de fört ett missbrukscentrerat liv innan de anlände till fängelset. Denna livsföring hade gjort deras liv kaotiskt. Intervjuerna med medarbetarna i Silta-Valmennusyhdistys avslöjar brister i klienternas sociala färdigheter eftersom de levde i marginalen. På basis av intervjuerna med fångarna har jag i undersökningen konstaterat att deras empowerment inleds när de börjar lägga märke till att de negativa konsekvenserna av missbruket överträffar den positiva effekten och när de blir villiga att ändra sitt liv. Rehabiliteringen ökade deras motivation för förändring och hade en förstärkande inverkan på fysisk, psykisk och social nivå. Missbrukarrehabiliteringen i fängelserna hjälpte de undersökta att bryta missbruket. Den öppnade deras ögon för att inse den egna situationen och ökade motivationen för en livsföring utan missbruk. Men fängelsemiljön stödde inte alltid rehabiliteringen. Återhämtningen kräver en drogfri, trygg och uppmuntrande atmosfär. Den kräver att individernas behov tas i betraktande och att miljön och aktiviteterna stödjer rehabiliteringen. Silta-Valmennusyhdistys erbjöd de rehabiliterade en mjuklandning i det civila livet. Det innebar att de kunde lära sig de färdigheter som behövs i ett liv utan missbruk, att de kunde bringa sina saker i ordning och att de i en trygg miljö kunde vänja sig vid att leva med kraven från det utomstående samhället. Silta-Valmennus gjorde det också möjligt 5
7 för de rehabiliterade att tillägna sig en ny identitet i stället för identiteten som fånge. Även medarbetarna i Silta-Valmennus kunde skönja tecken på att empowermentprocessen hos de undersökta hade inletts. De undersökta befann sig vanligen mellan två och sex månader hos Silta-Valmennus före frigivningen. Rehabiliteringsperioden kunde för merparten genomföras enligt planen. Rehabiliteringen av fyra intagna avbröts emellertid på grund av missbruk, och de returnerades till fängelset. Ca hälften av de undersökta hade för avsikt att fortsätta rehabiliteringen i Silta-Valmennus efter frigivningen, antingen i en stödbostad och/eller utbildning, eller genom arbetspraktik som skulle vara nästa fas av rehabiliteringen. För många av de intervjuade var det viktigaste sättet att klara sig i det civila livet enligt undersökningsresultaten att samtliga kontakter med missbrukarkompisarna bröts. Utan det var det svårt för de undersökta att hålla sig fria från droger och alkohol och undvika att återfalla i brott. De undersökta försökte bygga upp nya sociala nätverk för att ersätta de forna drogkompisarna. De förväntade sig också socialt stöd från anhöriga och andra närstående. Frigörelse från en ond cirkel av missbruk och kriminalitet är inte endast beroende av individens egen vilja. Den kräver också att missbrukarnas behov av mångahanda tjänster skall beaktas i samhällets tjänstesystem. För att detta skall bli verklighet i praktiken krävs det strukturella lösningar som säkerställer att före detta fångar kan finna sin plats i samhället. Nyckelord: Nyckelord: fångar, missbruksproblem, empowerment, social rehabilitering, fångvård, frigivning Namnet på serien: ISBN: ISSN: Brottspåföljdsverkets publikationer Totalt sidantal: Språk: Förlag: Distribution: 175 Finska Brottspåföljdsverket Brottspåföljdsverket 6
8 Esipuhe (Elämä) ei suostu meidän hienoimpiinkaan kaavoihimme. - Martti Lindqvist 2002 Tutkijan tie on ollut pitkä ja mutkainen. Minulta kesti kauan ymmärtää, mistä tieteellisessä tutkimuksessa oikein on kysymys. Olen esimerkiksi kysellyt, miksi pitää olla joku teoria, miksei saa vain kuvata asioita sellaisina kuin ne aineistossa näyttäytyvät. Ohjaajani professori, yhteiskuntatieteiden lisensiaatti Liisa Hokkanen Lapin yliopistosta ja valtiotieteiden tohtori Riitta Granfelt Helsingin yliopistossa ovat minua kärsivällisesti opastaneet tutkimuksen teossa. Liisa ja Riitta ovat myös opettaneet minua kirjoittamaan analyyttisesti ja ensimmäisessä persoonassa. Olin tottunut hyvin virkamiesmäiseen ja neutraaliin kieleen, jossa oma ääni ei juuri kuulunut. Se, mitä nyt olen kirjoittanut, on täysin erilaista, mitä olen milloinkaan kirjoittanut. Kun olen alkanut tulkita aineistosta tekemiäni havaintoja teorian kautta, olen huomannut, että se todella antaa perustan, minkä perusteella voi tehdä tulkintoja. En ole nähnyt sovellettavan empowerment-käsitettä (tässä tutkimuksessa voimaantuminen) vankeinhoitoon, minkä vuoksi se on antanut tuoreen näkökulman katsoa vankeinhoitoa. Alun perin minusta tuntui melko idealistiselta ajatella voimaantumista vankeinhoidon yhteydessä, koska vankila rajaa voimakkaasti vangin toimintaa varsinkin suljetuissa laitoksissa. Joidenkin vankiloiden todellisuus onkin kaukana voimaannuttavasta yhteisöstä, ja osalla vangeista ei ole mitään halua irtautua rikollisesta elämästä. Voimaantumis-käsitteen käyttö tutkimuksessa voidaan helposti käsittää väärin esimerkiksi siten, että vankien tulisi saada tehdä kaikkea vapaasti. En kuitenkaan halua poistaa tarpeellista kontrollia. Kaikkia vankeja pitää kuitenkin kohdella heidän ihmisarvoaan kunnioittaen, mistä voi versoa ituja muutokseen. Olennaista on, että voimaantumis-käsitteen kautta olen päässyt näkemään ja ehkä muillekin osoittamaan kuntoutuksen rajoja ja mahdollisuuksia vankeinhoidossa. Käytännön vankeinhoitotyötä voi empowerment n pohjalta tutkia vielä paljon pidemmälle. Tutkimuksen kautta oma ammatillisuuteni on kasvanut. Osaan nyt paremmin sijoittaa kuntoutuksen sille kuuluvaan rooliin vankeinhoidossa. Silti en väitä, että esittämäni olisi ainoa tapa nähdä asia. Vankeinhoito on hyvin kiistanalainen kenttä kuntoutuksen kannalta. Tätä keskustelua on käyty ainakin 1800-luvulta lähtien, tosin eri termein, ja sen tulee jatkua. Kiitokset miehelleni, joka on kestänyt jatkuvaa tutkimustani muutaman vuoden ajan. Ilman häntä en olisi pystynyt pitämään tietokonetta toimintakuntoisena, ja tutkimus olisi varmaan jäänyt tekemättä. Muistan myös ne monet automatkat, jolloin olen saanut keskittyä lukemaan, kun hän on ajanut. Se on ollut tutkimuksen teossa parasta aikaa. Veljeni kanssa olemme antaneet toisil- 7
9 lemme vertaistukea opiskelussa. Ei ole voinut joutua itsesäälin valtaan, kun perhepiirissä on ollut toinenkin aikuisopiskelija. Vanhempani ovat aikanaan luoneet voimaannuttavan kodin ilmapiirin, mistä olen heille kiitollinen. Se on antanut minulle myönteisen suunnan elämässä. Näin ei välttämättä ole kaikkien tutkittavieni kohdalla. Heille olen kiitollinen siitä, että he ovat päästäneet minut elämäänsä. Tutkimus on heidän elämäntarinansa seuraamista päihteiden täyttämästä ajasta vankilaan ja kuntoutukseen sekä näkemään merkkejä siitä, mikä heitä auttaa voimaantumaan. Myös monet Silta-Valmennusyhdistyksen henkilökunnasta ovat suostuneet haastateltavikseni. He ovat myös opettaneet minulle omia työmenetelmiään ja suhtautumistaan kuntoutujiin. Lisäksi olen saanut heiltä apua käytännön asioissa, mistä kaikesta kiitos. Virkamiehenä kiitän yhdistyksen johtoa ja työntekijöitä myös siitä, että he ovat joustavasti tehneet yhteistyötä Vankeinhoitolaitoksen kanssa. Vankiloille Silta-Valmennusyhteistyöhön lähteminen on avannut uuden mahdollisuuden ja muutamat vankilat ovat sitä ennakkoluulottomasti käyttäneet. Toivon, että yhteistyö syvenee ja muodostuu entistä järjestelmällisemmäksi. Vaikka vankeinhoidossa on hyviä kuntoutusmahdollisuuksia, kyseessä on kuitenkin vankila. Vankilan ulkopuoliseen laitokseen sijoittaminen antaa vangille mahdollisuuden ihmisenä kehittymiseen, arkielämän taitojen oppimiseen ja asioidensa kuntoon laittamiseen siviilimäisessä yhteisössä, joka pohjustaa muuta kuin vangin identiteettiä. Rikosseuraamusvirastolle olen kiitollinen saamastani tuesta. Kiitokset myös kaikille työtovereilleni, joilta olen saanut hyviä vinkkejä tutkimuksen suhteen. Suuri osa ammatillisesta tietämyksestä, jota tuon tutkimuksessa esille, on kehittynyt yhteisten pohdintojen kautta. Meidän tulee edelleen etsiä vaikuttavia kuntoutusmenetelmiä ja arvioida kuntoutuksen onnistumista. Siitä huolimatta toiminta on inhimillistä eikä aina onnistu. Kuitenkin elämä voi yllättää: joku voi kuntoutua ihan muutakin kautta, omalla tavallaan. Vieläpä siinä vaiheessa, kun kukaan ei enää uskoisi näin käyvän. Kesäajan alkaessa 2005 Vuokko Karsikas 8
10 Sisällysluettelo Kuvailulehti...3 Presentationsblad...5 Esipuhe TUTKIMUKSEN TAUSTA JA TARKOITUS VANGEISTA JA KUNTOUTUKSESTA VANKILASSA Vangit ja heidän kuntoutustarpeensa...15 Vankeinhoidon kuntouttava toiminta...19 Kuntouttavan toiminnan lähtökohtia Päihdekuntoutus, muu sosiaalinen kuntoutus ja toimintaohjelmat Sijoitus ulkopuoliseen laitokseen Toiminnan vaikuttavuus VOIMAANTUMINEN JA KUNTOUTUS Käsitteen historiaa ja määrittelyä...33 Voimaantumisprosessin todellistuminen...38 Kuntoutus voimaantumisen mahdollistajana TUTKIMUKSEN TOTEUTUS Tutkimusjoukko...47 Tutkimusmenetelmät ja aineiston muotoutuminen...50 Aineiston keruu...54 Aineiston analyysi...55 Tutkijapositio PÄIHDE- JA RIKOSTAUSTAISEN KUNTOUTUSTARPEET Paratiisitunnelmista päihdekoukkuun...60 Kun on otettava vaikkei halua...67 Joutuu opetteleen kaiken alusta VOIMAANTUMINEN PÄIHDE- JA RIKOSKIERTEESTÄ Eiköhän riitä mun osalta...72 Vankilassa tuli hyvä mahdollisuus...76 Ei mulla o paluuta entiseen...77 Retkahdus: ei sitä yhtäkkiä pystynyt...84 Kunto kohentunut...86 Sinut itsensä kanssa...88 Päässyt näin pitkälle...94 En mä enää huoli mitään kamatyyppejä Sais ees henkkarit kuntoon
11 7 AUTTAAKO YHTEISÖ VOIMAANTUMISESSA? Kuntoutuminen vankilailmapiirissä Vankilan päihdekuntoutus auttaa alkuun Silta-Valmennus jatkona päihdekuntoutukselle Voimaantuminen Silta-Valmennuksessa Kuntoutusympäristö Arvot, tavoitteet, toimintaperiaatteet ja työmenetelmät Henkilökunta Normaalisuus ja kontrolli kuntoutuksen katalysaattoreina Keskustelu versus toiminta Vertaistuki Silta-Valmennus siltana siviiliin Kuntoutus jatkumona - oman vastuun kasvu asteittain VASTAANOTTAAKO YHTEISKUNTA - VOIMAANTUMISEN YHTEISKUNNALLISET EDELLYTYKSET JOHTOPÄÄTÖKSET YHTEENVETO SUMMARY LÄHTEET Internet-sivustot Painamattomat lähteet LIITTEET Liite Liite Liite
12 1 TUTKIMUKSEN TAUSTA JA TARKOITUS Työskentelen Rikosseuraamusvirastossa, jonka tehtävänä on rangaistusten täytäntöönpanon johtaminen ja kehittäminen (Laki rangaistusten täytäntöönpanon hallinnosta 3 ). Vankeinhoitolaitoksen toiminnan tavoitteena on huolehtia osaltaan yhteiskunnan turvallisuudesta ja myötävaikuttaa uusintarikollisuuden vähentämiseen sekä rikollisuutta ylläpitävän syrjäytymiskehityksen katkaisemiseen (Vankeinhoitolaitoksen ja Kriminaalihuoltoyhdistyksen 1 periaateohjelma 1999). Tämän vuoksi minulle on tärkeätä saada tietoa siitä, mikä edistää vankien kuntoutumista ja vankilasta vapautuneiden yhteiskuntaan sijoittumista. Vankeinhoidossa on 1990-luvun puolivälistä lähtien kehitetty voimakkaasti päihdekuntoutusta ja toimintaohjelmia, joilla pyritään vaikuttamaan uusintarikollisuuden vähentymiseen (Vankeinhoidon vuosikertomukset ; Vuosikertomukset ). Vankilaympäristöön ja vangin siviilissä olevaan sosiaaliseen ympäristöön liittyvä sosiaalinen näkökulma on kehittämistyössä jäänyt kapeammaksi. Elämäntilanteeseen vaikuttavan laajemman sosiaalisen kontekstin huomioon ottaminen rikollisuudesta irrottautumisessa on kuitenkin tarkoituksenmukaista (Linderborg 2004, 165). Sosiaalisen näkökulman tärkeys on viime aikoina korostunut yhteiskunnan lakisääteisessä kuntoutuksessa. Kuntoutuksen uudessa valtaistavassa toimintamallissa korostetaan kuntoutujan osallistumis- ja vaikutusmahdollisuuksia ja kuntoutus ymmärretään ihmisen ja hänen ympäristönsä suhteen muutokseksi (Kuntoutuksen tutkimuksen kehittämisohjelma 2003, 26). Vankilassa ihminen elää pakkoyhteisössä normaalin sosiaalisen ympäristönsä ulkopuolella. Tämän vuoksi hänen sosiaalista selviytymistään ei voida edistää eikä hänen voimavarojaan tukea niissä olosuhteissa ja tilanteissa, joihin hän aikanaan sijoittuu (ks. Karjalainen 2004, 20). Yhdyskuntaseuraamuksiin tuomittujen 2 tilanne on tässä suhteessa parempi, koska he voivat suorittaa rangaistuksen omassa yhteisössään. Rikoskierteen katkaisu on vaativa tavoite, jonka saavuttaminen edellyttää kokonaisvaltaista toimintaa. Sosiaalisesti painottunut lähestymistapa voi antaa uusia toimintamalleja vangin elämänhallinnan ja sosiaalisen selviytymisen ymmärtämiselle. Se voi myös auttaa ymmärtämään, miksi vankila ei kovin helpolla onnistu vähentämään uusintarikollisuutta. Vankilan tehtävänä on rangaistusten täytäntöönpano 3, mikä asettaa omat rajoituksensa toiminnalle. Vankeinhoidon toiminta tulee myös varsin myöhään ajatellen sitä, miten henkilön elämä on jo sitä ennen rakentunut. Parhaillaan on käynnissä perusteellinen vankeinhoitoa koskevan lainsäädännön ja rakenteiden muutos (Hallituksen esitykset /2004vp). Muu lähtien Kriminaalihuoltolaitos 2 Yhdyskuntaseuraamuksia ovat ehdollisesti rangaistujen nuorten valvonta, nuorisorangaistus, yhdyskuntapalvelu ja ehdonalaisesti vapautuneiden valvonta. 3 Rangaistusten täytäntöönpanon lisäksi vankilan tehtävänä on tutkintavankeuden toimeenpano. Tutkimus painottuu rangaistusvankien kuntoutukseen ja eikä siinä käsitellä tutkintavankeja, jotka ovat erilaisessa asemassa mm. siksi, että heillä ei ole velvollisuutta osallistua toimintoihin. 11
13 tos merkitsee aiempaa suunnitellumpaa toimintaa, jolla vangin valmiuksia rikoksettomaan elämäntapaan ja yhteiskuntaan sijoittumiseen yritetään lisätä. Perintönä vanhasta jäävät kuitenkin vankilarakennukset, joista osa on peräisin jo 1800-luvulta, sekä vankila sosiaalisena ja kulttuurisena yhteisönä, joka rakentuu henkilökunnasta suhtautumistapoineen sekä yleensä vasten tahtoaan vankilassa olevista vangeista. Uudistuksen merkitys riippuu paljon sen käytännön toteuttamisesta. Vaatisiko uudistuksen tavoitteiden toteutuminen uudenlaista suhtautumista vankeihin, uusia rakenteellisia ratkaisuja vankiloissa ja mahdollisesti vankien vankilassa ja siviilissä olevan sosiaalisen ympäristön parempaa huomioon ottamista? Vankeinhoitoa ei ole suunniteltu kuntoutuksen tarpeista lähtien - kuitenkin siltä odotetaan kuntouttavan toiminnan järjestämistä. Vankeinhoidon vaikutusmahdollisuudet loppuvat vankilan portille, joten vankilasta vapautuneen yhteiskuntaan sijoittuminen vaatii myös muita yhteiskunnallisia toimenpiteitä. Uudistuksella (Hallituksen esitys /2004vp) pyritään myös lisäämään yhteistyötä vankeinhoitolaitoksen ja yhteiskunnan muiden viranomaisten ja toimijoiden kesken vankilasta vapautuneiden yhteiskuntaan sijoittumisen edistämiseksi. Kriittinen vaihe vankilasta vapautuvan sijoittumisessa yhteiskuntaan on usein heti vapautumisen jälkeen. Tätä vaihetta pyritään helpottamaan vangin vapauteen valmistelulla ja asteittaisella vankilaolosuhteiden avoimuuden lisäämisellä sekä kehittämällä erilaisia jatkumoita vankilasta siviiliin. Kuntoutusjatkumoita on viime vuosina kehitetty päihdekuntoutukseen liittyen ja elämänhallintaa tukevien verkostotoimintamallien kautta. Hallituksen esitykseen (262/2004vp) sisältyy myös koevapauden mahdollistaminen aikaisintaan kuusi kuukautta ennen säännönmukaista vapautumisaikaa. Eräs mahdollisuus jatkumon toteuttamiseen on vangin sijoittaminen ulkopuoliseen päihdehuolto- tai kuntouttavaan laitokseen, mikä mahdollistui lain (364/1999) nojalla vuonna 1999 (Laki rangaistusten täytäntöönpanosta 2 luvun 3 d ). Vankien sijoitus ulkopuoliseen kuntoutuslaitokseen on toimintamuotona uusi ja se ei ole vielä täysin ottanut paikkaansa. Toimintaan liittyy myös rahoitusvaikeuksia (Karsikas & Sunimento 2004; Rantala 2004, 53). Vankeja on sijoitettu vankeinhoidon ulkopuolisiin päihde- ja kuntoutuslaitoksiin yhteensä yli 120. Eniten sijoitettuja on ollut Silta-Valmennusyhdistyksessä (Karsikas 2004), joka on erikoistunut lainrikkojien kuntoutukseen ja työhön valmennukseen, minkä vuoksi olen valinnut sen tutkimuskohteeksi. Silta-Valmennusyhdistys ry. on entinen Kriminaalihuoltoyhdistyksen Tampereen toimintakeskus, ja se perustettiin keväällä 2000 liittyen Kriminaalihuoltoyhdistyksen valtiollistamiseen Yhdistyksen psykososiaalisen kuntoutuksen tavoitteena on uusintarikollisuuden ja syrjäytymiskehityksen katkaiseminen ja kuntoutujien yhteiskuntaan kiinnittyminen. (www.siltavalmennus.fi.) Vankeinhoitolaitos käynnisti kuntoutusyhteistyön Silta-Valmennusyhdistys ry:n kanssa vuonna 2001 oikeusministeriön ja yhdistyksen tekemän sopimuksen perusteella, millä haluttiin eduskunnan toivomuksen mukaisesti turvata toimintakeskuksen psykososiaalinen työ Kriminaalihuoltoyhdistyksen valtiollistamisen jälkeen. 12
14 Toiminnalla pyritään helpottamaan vankilassa aloitetun kuntoutuksen loppuun saattamista siviilimäisissä olosuhteissa vankilan ulkopuolella (Vuosikertomus 2001, 60). Tarkastelen tutkimuksessani Silta-Valmennusyhdistykseen vankeuden loppuvaiheessa sijoitettujen vankien kuntoutusprosessia vankilasta vapautumisvaiheeseen saakka. Vankilasta siviiliin ulottuvan kuntoutusjatkumon tutkiminen on tärkeää, koska siihen asetetaan melko paljon toiveita eikä sen merkityksestä ole vielä tutkimustietoa. Tutkimus on pääasiassa kuntoutujien kokemusten tulkintaa, joka painottuu psykososiaalisen kuntoutuksen arviointiin. Kokemusten tarkastelussa henkilöiden oma näkemys on välttämätön. Kuntoutujien kokemus- ja elämismaailmasta tulevaa tietoa tarvitaan vallitsevan asiantuntijatiedon rinnalle (Karjalainen 2004, 22). Kuntoutuksen kehittämisessä myös käytännön työntekijöiden näkökulma on tärkeä teoreettisen ja toisen asiantuntijuuden (kuntoutujien) tiedon lisäksi, minkä vuoksi tutkimuksessa kuuluu myös Silta- Valmennusyhdistyksen työntekijöiden ääni. Tutkimuksen tarkoituksena on kuvata erityisesti päihdeongelmaisten vankien kuntoutumista ja sen edellytyksiä yksilö- ja hoitoyhteisötasolla sekä yhteiskunnallisena kysymyksenä. Tutkimuskysymykseni ovat: 1 mikä edistää päihde- ja rikoskierteestä irtautumista 2 mitä kuntoutus on merkinnyt vankilassa olleille 3 miten vankilan ja ulkopuolisen laitoksen kuntoutus ja niistä muodostuva kuntoutusjatkumo auttavat erityisesti päihdeongelmaista vankia voimaantumaan tai miten yhteisöt vaikuttavat kielteisesti voimaantumisen kannalta 4 yhteiskunnalliset edellytykset vankilasta vapautuvien yhteiskuntaan sijoittumiselle. Varsinaisten tutkimuskysymysten rinnalla pohdin vankeinhoidon kuntouttavan työn lähtökohtia ja edellytyksiä. Tutkimuksen teoreettiseksi avainkäsitteeksi olen valinnut empowerment n. Käsitteellä tarkoitan ihmisen monipuolista kasvua, voimaantumista, jonka kautta hänen elämänhallintansa ja toimintakykynsä paranevat. Käsitteen valinta perustuu siihen, että se antaa mahdollisuuden löytää uusia näkökulmia ja niiden pohjalta avautuvia toimintatapoja positiiviseen elämänmuutokseen. En halunnut keskittyä ongelmiin, vaikka tuon esille niitäkin realistisen kuvan saamiseksi vankien ja kuntoutujien tilanteesta. Empowerment-käsite ja sen myötä tietoinen voimaannuttava työote ovat vielä varsin tuntemattomia vankeinhoidossa. Myös voimavaralähtöinen näkökulma on harvinainen, vaikka se yksittäisten työntekijöiden työssä tuleekin näkyviin. Työssä lähdetään useimmiten liikkeel- 13
15 le vankien ongelmista, ja ihmisen omat voimavarat, jotka ovat tarpeen elämänmuutoksessa, saattavat jäädä huomioon ottamatta. Toisaalta vankeinhoidon käytännöt saattavat tuottaa esteitä voimaantumiselle. Erityisesti ylhäältä päin lähtevä holhoava lähtökohta ei useinkaan edistä voimaantumista (ks. Simon 1994, xiv). Vaikka empowerment-käsitteessä olennaista on yksilön toimintakyvyn lisääntyminen, siihen liittyy myös yhteiskunnallinen näkökulma: yhteiskunnan toimenpiteet voivat lisätä tai vähentää ihmisen toimintaedellytyksiä. Sosiaalisen selviytymisen edellytykset rakentuvat niin makrotason rakenteissa, sosiaalisissa verkostoissa kuin yksilöllisissä selviytymiskeinoissa (Somerkivi 2000, 113; ks. Järvelä 2002, 281). Selviytyminen on vuorovaikutustilanne, jossa muutoksen kohteena ei ole vain ongelmistaan ulos pyrkivä ihminen, vaan koko hänen sosiaalisten suhteiden verkostonsa (Hyväri 2001, 77). Tutkimuksessa liikutaankin sekä yksilöllisen, yhteisöllisen että yhteiskunnallisen tason edellytyksissä vankien kuntoutumiselle, ja eri tasot nähdään toisiaan täydentävinä voimaannuttamisprosessissa (ks. Pease 2002, 136). Koska nämä tekijät kietoutuvat monimutkaisella tavalla toisiinsa, ongelmaa tuskin edes voitaisiin hoitaa vain yksilöllisiin tai yhteiskunnallisiin tekijöihin vaikuttamalla (Särkelä 2001, 11-13, 23-24). Empowerment-käsite antaa mahdollisuuden tarkastella vankien kuntoutumista ja kehittää kuntouttavaa toimintaa laaja-alaisesti. Yhteiskunnassa suhtaudutaan usein kielteisesti vankilasta vapautuneisiin siitä huolimatta, että he ovat suorittaneet rangaistuksensa. Konkreettisena esimerkkinä tästä on pelko siitä, että väkivalta- ja huumerikoksista tuomitut tekisivät työtä lasten parissa. Mihin moniongelmaisia vankeja kuntoutetaan, jos heidän mahdollisuutensa työelämään ovat olemattomat? Miten he voivat kiinnittyä yhteiskuntaan, ellei heitä hyväksytä sen jäseniksi? Vai suljetaanko rikoskierteeseen joutuneet tosiasiassa yhteiskunnasta, vaikka retoriikan tasolla heidän muuttumistaan tuetaan (ks. Rantala 2004, 20, 85)? Vastaavanlaista ajattelua on havaittavissa myös muihin selvästi syrjäytymisvaarassa oleviin ryhmiin nähden: työmahdollisuuksien tarjoamiseen heille ei enää välttämättä uskota (Vilkkumaa 2004, 32; ks. Särkelä 2001, 51, 98-99). Saattaisikin olla tarkoituksenmukaista kehittää syrjäytymisvaarassa olevia varten vaihtoehtoisia elämänuraratkaisuja (Karjalainen 2004, 17). 14
16 2 VANGEISTA JA KUNTOUTUKSESTA VANKILASSA Kuvaan tässä luvussa vankeja ryhmänä ja heidän sosiaalista taustaansa, rikoksia ja rangaistuksia sekä vankeinhoidon kuntouttavaa toimintaa. Kuntouttavan toiminnan järjestäminen liittyy vankeinhoidon tavoitteeseen ehkäistä syrjäytymistä ja myötävaikuttaa uusintarikollisuuden vähentämiseen. Vangit ja heidän kuntoutustarpeensa Vankien määrä on 2000-luvulla lähtenyt nousuun pitkään jatkuneen vähentymisen jälkeen. Siitä huolimatta Suomen vankimäärä on edelleen alhainen verrattuna moneen muuhun maahan (Rantala 2004, 7). Vankiluvun kasvu johtuu muun muassa tuomioistuinkäytännön ankaroitumisesta sekä huumerikoksista, väkivaltarikoksista ja rattijuopumuksesta tuomittujen ja ulkomaalaisten vankien kasvaneista määristä. Vankimäärän kasvu rajaa vankeinhoidon mahdollisuuksia järjestää riittävästi kuntouttavaa toimintaa (Honka ym. 2004, 22; Tourunen & Perälä 2004, 9-10). Vankiluvun kehitys esitetään taulukossa 1. vuodesta 1990 vuoteen 2004, jona ajanjaksona se kääntyi ensin laskuun, saavutti alhaisimman arvonsa vuonna 1999 ja kääntyi sen jälkeen uudelleen nousuun. Keskimääräinen vankiluku oli vuonna 2004 lähes 3600 vankia. Vankien määrän lisääntymisen vuoksi vankipaikkoja on varsinkin suljetuissa laitoksissa liian vähän. Vankipaikkoja oli yhteensä Näistä oli suljetuissa vankiloissa 2509 paikkaa ja avolaitoksissa 817 paikkaa. Vuonna 2004 ylikapasiteetti suljetuissa laitoksissa oli 110 %. Vankien määrä vaihtelee kausiluonteisesti, joten tiettyinä aikoina, yleensä keskitalvella, ylikapasiteetti on vielä suurempi. Vankien keskiikä oli 35 vuotta. Alle 21-vuotiaita oli keskimäärin päivittäin 118 ja naisia 206. (Vuosikertomus 2004, 38, liite.) Suomessa on yhteensä 21 vankilaa, joista 16 on suljettua ja 5 avovankilaa (yhdellä avovankilalla on kaksi eri osastoa). Sen lisäksi joidenkin vankiloiden alaisuudessa on avovankilaosasto ja/tai työsiirtola. Vankeinhoitolaitokseen kuuluu myös kaksi sairaalayksikköä. Vankilat sijoittuvat kolmelle vankeinhoitoalueelle: Etelä-Suomen, Länsi-Suomen ja Itä- ja Pohjois-Suomen vankeinhoitoalueille. Vankeinhoidon rakenneuudistuksessa vuonna 2006 nykyiset vankilat yhdistetään viideksi aluevankilaksi, jotka koostuvat sijoittajayksiköstä 4, suljetuista vankiloista ja avolaitoksista. Uuden organisaation kautta pyritään suunnitelmallisesti toteuttamaan rikoksetonta elämäntapaa edistävää vankeinhoitoa. (Hallituksen esitykset 261 ja 263/2004vp.) 4 Sijoittajayksikössä tehdään riski- ja tarvearviointi, jonka pohjalta vanki sijoitetaan turvallisuustasoltaan hänelle sopivaan vankilayksikköön, jossa voidaan järjestää vangin uusintarikollisuuden ehkäisyn kannalta tarpeellista rangaistusajan suunnitelman mukaista toimintaa. 15
17 Taulukko 1. Vankiluvun kehitys vuosina 1990 ja Vuosi Vankiluku Keskivankiluku Vapaudesta Rangaistusta Vapautuneita vuoden (vankien päivit- tulleita suorittamasta yhteensä lopussa täinen keskimäärä) vapautuneita Vankeinhoidon vuosikertomukset , Vuosikertomukset
18 Vankilasta vapautumisen valmistelu edellyttää aiempaa enemmän henkilökunnan työpanosta, koska vapautuneidenkin määrä on huomattavasti noussut. Rangaistusta suorittavien vankilassaoloaika on keskimäärin 7,8 kuukautta. Vähintään 4 vuoden rangaistusta suoritti vuonna 2004 vajaa 600 vankia, joiden keskimääräinen vankilassaoloaika oli noin 7,6 vuotta. Näin pitkän rangaistuksen jälkeen yhteiskuntaan paluu on erityisen vaikeaa. Ensikertaisia vankeusvangeista oli vajaa kolmannes ja vähintään 8 kertaa vankilassa olleita vajaa viidennes. Tutkintavankeuden keskimääräinen kesto oli runsas 3 kuukautta vuonna (Vuosikertomus 2004, ) Useat vangit on tuomittu monenlaisista rikoksista. Vankeinhoitolaitoksen tilastoista ilmenevät vain päärikokset eli ne, joista on tuomittu pisin rangaistus. Eniten, yli kolmannes vangeista, oli vuonna 2004 väkivaltarikoksesta tuomittuja. Joka viides oli tuomittu henkirikoksesta tai sen yrityksestä. Muita yleisiä vankien rikoksia olivat varkaudet, huumnerikokset ja rattijuopumukset. Huumerikoksesta tuomittujen määrä on kasvanut yli 7-kertaiseksi 1980-luvun lopun tilanteesta. Toukokuun 1. päivänä vuonna 2004 huumerikoksesta päärikoksena tuomittuja oli 556, mikä on vajaa viidennes rangaistusvangeista. Lisäksi 115 vankia oli syytteessä huumerikoksesta ja huumerikoksia oli myös muilla vangeilla. (Vuosikertomus 2004, ) Tämä osoittaa huumeongelmien yleisyyden vankien keskuudessa, joskaan kaikki huumerikoksista tuomitut eivät ole itse huumeiden käyttäjiä. Vankeusrangaistuksen käyttö perustuu eduskunnan säätämään rikoslakiin, jonka perusteella huumeiden käyttäjät voidaan tuomita vankilaan sen sijasta, että heidät ohjattaisiin hoitoon. Päihdeongelmaisille suunniteltiin lyhyiden vankeusrangaistusten sijaan sopimushoitoa (Sopimushoitotoimikunnan mietintö 2002), mutta sen käyttöönottoon ei ole nykytilanteessa mahdollisuuksia. Päihdekuntoutuksen kehittäminen on vankeinhoidossa lähtenyt liikkeelle 1990-luvun alussa erityisesti vankien lisääntyneistä huumeongelmista ja tarpeesta päihteiden käytön ehkäisyyn, koska monet yrittävät jatkaa vankilassa päihteiden käyttöä. Alkoholiongelmat ja niiden vaikutus uusintarikollisuuteen ovat olleet jo pitkään tiedossa (esim. Jälkihuoltotarpeen kartoitus ; Joukamaa 1991). Vankien kuntoutustarpeesta tiedetään varsin paljon, koska vankilassa arvioidaan vankien työ- ja toimintakykyä sekä sitä, mitä vankila-aikana tulisi tehdä uusintarikollisuuden ehkäisemiseksi. Työ- ja toimintakyvyn arviointiin käytetään Tarkea sekä riski- ja tarvearviointiin Ritaa. Tarke on karkea menetelmä lähinnä vankien työ- ja toimintakyvyn arviointiin. Se tehdään yli puolen vuoden rangaistusta suorittaville, ja siinä kartoitetaan vangin sosiaalisia siteitä, elämäntilannetta, työkykyä, päihderiippuvuutta sekä laitosturvallisuuden tarvetta (Hypén 2001; Vankien työ- ja toimintakyvyn arviointi 1999; Vuosikertomus 2003, 52). Tarke-tietoja on käytettävissä useista tuhansista vangeista. Menetelmä on tarkoitettu erottelemaan vangeista ne, jotka voidaan sijoittaa työhön, ja ne, jotka ovat esimerkiksi koulutuksen tai kuntoutuksen tarpeessa. Koska Tarke on kehitetty vankien työ- ja toimintakyvyn arvioimiseen, sen luokitus on tarkoitettu varsin ongelmaista ryhmää varten. Parhaankin ryhmän tilanne 17
19 voi olla suhteessa muuhun väestöön huono. Esimerkiksi kaikki arvioinnin perusteella työkykyiset eivät välttämättä menesty tavallisessa työelämässä. Tarken esille nostamat ongelmat ovat siten todella vakavia. Riski- ja tarvearviointi tehdään tulovaiheessa sijoittajayksiköissä niille, joiden rangaistus on pidempi kuin kaksi vuotta. Sen käyttöä on tarkoitus laajentaa lyhytaikaisempiin vankeihin (Hallituksen esitys 263/2004vp), jolloin Tarke jätettäneen pois käytöstä. Riski- ja tarvearvioinnissa selvitetään rikokseen liittyviä tekijöitä kuten rikostapahtumaa, siihen johtaneita tekijöitä, vastuunottamista rikoksesta ja sen seurauksista sekä rikosuraa. Asumiseen, toimeentuloon, ihmissuhteisiin ja muihin elämänalueisiin liittyviä tarpeita selvitetään siltä kannalta, miten ne mahdollisesti vaikuttavat rikosten uusimiseen. Lisäksi tutkitaan henkilön asenteita rikollista käyttäytymistä ja yhteiskuntaa kohtaan sekä päihteiden käyttöä. (Sijoittajayksikkötoiminnan käsikirja 2004; ks. myös Hypén 2002; Vuosikertomus 2004, ) Tiedoista löytyy sekä vankien voimavaroja että hyvinvointipuutteita. Riski- ja tarvearviointia on käytetty vasta muutaman vuoden ajan, joten sen tietokanta on huomattavasti pienempi kuin Tarke-tietokanta. Vangeilla on sosiaalisessa taustassaan usein huomattavasti enemmän hyvinvointipuutteita ja muita ongelmia kuin koko väestöllä. Monikertaiset rikoksenuusijat ovat aikuisväestön köyhin ja syrjäytynein väestönosa (Hypén 2004, 54). Heidän ongelmansa saattavat olla peräisin jo lapsuudesta lähtien. Kauppilan (1999, 255) tutkimuksessa useiden vankien lapsuuden perheessä oli ollut pitkäaikaisia taloudellisia vaikeuksia, ongelmia alkoholin vuoksi, vakavia perheenjäsenten välisiä ristiriitoja, vakavia sairauksia tai työttömyyttä. Perusturvallisuuden vakava järkkyminen kasvuaikana näytti kasvattavan riskiä elämäntilanteiden hallinnan vaikeuksiin myöhemmin. Kuntoutustarpeita kuvaavat erityisesti työ- ja toimintakyvyn rajoitukset sekä päihdeongelmat. Noin puolella vangeista on niin hyvä työkyky, että heidät voidaan sijoittaa työhön vankilassa. Alentunut työkyky on joka kolmannella ja heikko työkyky 15 %:lla. Työkokemusta on vajaalla puolella vangeista. (Työ- ja toimintakyvyn arviointitiedot 2004.) Vankien keskimääräinen työkyky on huonompi kuin koko työikäisellä väestöllä. Terveys tutkimuksen mukaan koko väestön työikäisistä 80 % pitää itseään työkykyisinä. Alle 55-vuotiaissa työkykyisiä on lähes 90 %. Vankien työ- ja toimintakyvyn vajeita selittää se, että noin viidesosalla heistä on vaikea mielenterveyshistoria 5 ja lähes kahdella kolmesta vaikea päihdeongelma. Eniten mielenterveysongelmia ja päihdeongelmia on useampikertaisilla vangeilla. (Työ- ja toimintakyvyn arviointitiedot 2004.) Vangeista lähes puolet (46 %) on diagnostisoitu huumeriippuvaisiksi ja 39 % 5 Itsemurha-ajatuksia, hoitojaksoja, psyyken lääkkeiden käyttöä pidemmän ajan, itsemurhayritys/ -yrityksiä, tuomittu täyttä ymmärrystä vailla, jätetty aiemmin tuomitsematta ymmärrystä vailla olevana. 18
20 alkoholiriippuvaisiksi. Yli kolmanneksella on hoitoa vaatinut psykiatrinen häiriö tai sairaus ja yli neljänneksellä suonensisäisen huumeiden käytön kautta leviävä virussairaus. (Vankien terveydenhuollon kehittäminen 2003.) Myös sekakäyttö on yleistä. Vangeilla on huomattavasti enemmän päihde- ja mielenterveysongelmia kuin väestöllä yleensä. Alkoholismia on vuotiaista miehistä noin 8 %:lla ja noin 5 % on kärsinyt vakavasta masennustilasta (Terveys 2000-tutkimus). Peruskoulu puuttuu runsaalta 5 %:lta vangeista ja ammattikoulutus noin puolelta. Vaikka vankien koulutustaso on yleensä ottaen huonompi kuin koko väestöllä, se on kuitenkin parempi kuin muiden pohjoismaiden vangeilla (Å lære bak murene 2003, 180). Useimmilla vangeilla on sosiaalisia sidoksia - niitä, joilla on ongelmia sosiaalisen verkoston kanssa, on noin viidennes. Ennen vankilaan tuloa heistä asui omassa tai vuokra-asunnossa vajaa kaksi kolmesta. Tilapäisessä asunnossa asui tai vailla vakinaista asuntoa oli noin kolmannes. (Työja toimintakyvyn arviointitiedot ) Vankila-aikana sosiaaliset haitat usein lisääntyvät. Vanki saattaa menettää asuntonsa siviilissä, ellei vuokranmaksu onnistu esimerkiksi sosiaalitoimen tuella. Vankilakierre voi heikentää ihmissuhteita tai katkaista suhteet perheeseen lopulta kokonaan (ks. Perhe muurin takana 2003). Vanki on myös voinut velkaantua rikoskorvausten tai huumevelkojen vuoksi (mm. Honka ym. 2004, 12). Vapautuneen ei mielestään ehkä kannata käydä normaalissa työssä velkojen jatkuvan perinnän vuoksi, minkä vuoksi hän voi nähdä harmailla työmarkkinoilla työskentelyn ainoaksi vaihtoehdoksi. Vangeilla on useita hyvinvointipuutteita, joihin tulee vaikuttaa vankila-aikana, jotta paluu yhteiskuntaan helpottuisi. Tiedoista on helppo lukea kielteisiä asioita, mutta ne paljastavat myös voimavaroja. Suurin yksittäinen vaikuttava tekijä siihen, että asiat ovat huonontuneet, on runsas päihteiden käyttö ja sen mukanaan tuomat ongelmat. Vankeinhoidon kuntouttava toiminta Kuntouttavan toiminnan lähtökohtia Tarkastelen tässä luvussa vankeinhoidon kuntouttavaa toimintaa yleensä sekä kuntoutusta suppeammasta näkökulmasta. Kuntouttavalla toiminnalla tarkoitan kaikkia toimintoja, joilla yksittäiseen vankiin pyritään vaikuttamaan niin, että hänen rikoksensa vapauduttua vähenevät ja hänen sijoittumismahdollisuutensa yhteiskuntaan paranevat (ks. Laki rangaistusten täytäntöönpanosta 1 luku:4 ; Laine 2002, 124). Tähän sisältyy myös vankilan ulkopuolella järjestettävää 6 Eri ajankohtina atk:lla olevista työ- ja toimintakykytiedoista ajetut tilastot saattavat hieman vaihdella, koska perusjoukko muuttuu. 19